רוז ויליאמס (שחקנית)

רוז ויקטוריה ויליאמס (באנגלית: Rose Victoria Williams; נולדה ב-18 בפברואר 1994) היא שחקנית אנגלייה. היא ידועה בעיקר מהופעתה בתפקיד הנסיכה קלוד בסדרת הטלוויזיה "ממלכה" ובתפקיד שארלוט הייווד במיני-סדרה "סנדיטון".

ביוגרפיה
ויליאמס נולדה באילינג שבמערב לונדון. אמה הייתה מעצבת תלבושות ואביה היה גנן.
עבודתה הראשונה הייתה בחנות בגדים של רשת Dover Street Market . בתחילה למדה אופנה, אבל בגיל 18 החליטה לפנות לקריירת משחק.

ויליאמס הופיעה בסדרות הטלוויזיה "חדר מיון", "ממלכה", "מדיצ'י", ו-"Curfew". בהמשך שיחקה בסרט "Changeland" בכיכובם של סת' גרין ומקולי קאלקין.

ב-2019 החלה ויליאמס לככב בסדרת הטלוויזיה "סנדיטון", עיבוד של אנדרו דייוויס לרומן בלתי גמור באותו שם מאת ג'יין אוסטן. בשל תפקידה בסדרה "ממלכה" היא התגוררה בטורונטו במשך שלוש שנים.

ב-2021 שיחקה ויליאמס בתפקיד ראשי בסרט האימה הבריטי "The Power" יחד עם אמה ריגבי, על אודות אחות בלונדון של שנות השבעים של המאה העשרים. עוד שיחקה ויליאמס בסרט "Mrs. Harris Goes to Paris" בכיכובה של לזלי מנוויל.

פילמוגרפיה

קישורים חיצוניים

הערות שוליים

שחקני קולנוע וטלוויזיה אנגלים
שחקניות קולנוע וטלוויזיה אנגליות
אנגלים שנולדו ב-1994
אנגליות שנולדו ב-1994